Keresd a szerző ajándék novelláit:
https://www.alomgyar.hu/ajandek-novella

A szerzőtől az Álomgyár Kiadó gondozásában megjelent:

A remény hajnala 2015, 2017

A sötétség fogságában 2015, 2018

Eltitkolt múlt 2016 ● Viharos érzelmek 2016

Törékeny vonzerő 2017

Elvarratlan szálak 2017

Ördögi kísértés 2018

Arcátlan csábító 2018 ● Érzéki csábító 2019 ● Végzetes csábító 2019

Heather vonzásában (Bűnös viszony 1.) 2019

Joyce csapdájában (Bűnös viszony 2.) 2020

Elfojtott indulatok (Elfojtva 1.) 2020

Baljós szitakötő (Biztos menedék 1.) 2020

Copyright © Anne L. Green

Hungarian edition © Álomgyár Kiadó

Minden jog fenntartva!

Borítóterv: Faniszló Ádám

További grafikai munka: Németh Renáta

Szerkesztette: Kalocsai Judit

Korrektor: Dér Adrienn

Tördelés: Dubecz Adrienn

Álomgyár Kiadó, Budapest, 2020

Felelős kiadó: Nagypál Viktor

Elérhetőségeink:

+36 30 487 3552

admin@alomgyar.hu

www.alomgyar.hu

www.facebook.com/alomgyar

instagram.com/alomgyarkiado

ISBN 978-615-6145-85-7

HEATHER

Leszámolás a korrupcióval

„Azt mondja, a bűn büntetlen marad; de vajon tényleg így van? A törvényt olykor ki lehet játszani, igaz; ok és okozat azonban nem pusztán a törvényi kereteken belül érvényesül. A mondás, hogy a bűn elnyeri méltó büntetését, kétségkívül közhely, az én véleményem szerint azonban nagyon is igaz.”

(Agatha Christie)

Majd szétvetett az ideg, ahogy a bíróság folyosóján róttam a köröket. A lányom eltűnése, előkerülése és Joyce halála után rengeteg érzelem kavargott bennem. Úgy éreztem, az igazi bűnös még mindig szabadlábon jár. Lehet, hogy a múlt sérelmei miatt, de Joyce apja, Trevor Rogers a célkeresztembe került. Ahogy a lányomat a karomban tartottam, egyre többször jutott eszembe az anyám és a vele szemben elkövetett igazságtalanság. Forrt bennem az indulat, hogy revansot vegyek a jogtalan eljárásért, amit el kellett szenvednie. Elérkezett az idő.

Éveken át tanulmányoztam az anyám aktáit, hogy kiderüljön, vajon lett volna-e esélye egy jobb ügyvéddel Rogers bíró ellen. Ám mindig arra a következtetésre jutottam, hogy az anyám számára nem létezett igazságszolgáltatás. Trevor Rogers elnökletével semmiképpen sem. Ettől a ténytől a szememben az igazságosság még a jog eszményképe maradt, de Rogers bíró korrupt ítélkezéseit, úgy éreztem, ideje lenne felülbírálni.

Bosszúhadjáratom első lépéseként a kis csapatommal előszedtem Rogers bíró régi ügyeit, és alapos átvizsgálás után mindenki számára nyilvánvalóvá vált, hogy Trevor Rogers nem az igazság, sokkal inkább az anyagi hatalom szolgálatában állt.

– Legalább már tudjuk, miből telt ilyen villára és életvitelre – ringatta a lányunkat William. – És még ő nézett le engem az elveimért.

– Hát igen. Egy bíró legitimitása sok mindentől függ. A jövedelemétől, a családi hierarchiában betöltött szerepétől, a munkájával való elégedettségétől és az elismertség vagy hírnév szerzésének vágyától. Ismerek jó pár tárgyilagos, előítéletektől mentes bírót. A bérük igaz, hogy stabil, de alacsonyabb, mint az ügyvédeké, ami azt feltételezi, hogy egy átlagos bíró kockázatkerülőbb, mint egy ügyvéd, de ez nem minden esetben igaz, lásd Trevor Rogers példáját.

– És mit találtatok a kutakodás során? – érdeklődött Will, miközben a lányunkat csodálta.

Amikor így nézett rá, elárasztotta a lelkem a melegség.

– Nem olyan egyszerű ez, hiszen senki nem szereti, ha lezárt akták között kutakodsz. Arra bizony nyomós indok kell. Ebben segített nekem Justin, hiszen az ő szájából ez sokkal pártatlanabb, mint az enyémből.

– És gondolom, mindezt a két szép szemedért – féltékenykedett.

– Sokkal inkább Valerie két szép szeméért – kacagtam fel.

– Nocsak, nocsak, újabb préda a láthatáron – horkantott fel. – Remélem, az a szegény lány nem gabalyodik egy ilyen élvhajhász hálójába!

– Nem olyan rossz fiú, mint amilyennek tűnik – vettem a védelmembe.

– Nekem mondhatsz bármit – pufogott. – Volt pár álmatlan éjszakám miatta, és ezt nehezen bocsátom meg neki – nyomott egy puszit a lányunk arcára.

Pár hónappal később a hadjáratom Trevor Rogers ellen eredményre vezetett. Nyolc olyan esetet sikerült felsorakoztatnunk – köztük az anyámét